b'\n_START_ARTICLE_\nNikolai Krut\xc5\xa1ina\n_START_PARAGRAPH_\nNikolai Krut\xc5\xa1ina (vene \xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb9 \xd0\x95\xd1\x84\xd0\xb8\xd0\xbc\xd0\xbe\xd0\xb2\xd0\xb8\xd1\x87 \xd0\x9a\xd1\x80\xd1\x83\xd1\x87\xd0\xb8\xd0\xbd\xd0\xb0; 14. mai 1928 Habar\xc3\xb5 k\xc3\xbcla, Siberi krai (t\xc3\xa4nap\xc3\xa4eval Altai krai) \xe2\x80\x93 26. august 1991 Moskva) oli n\xc3\xb5ukogude parteifunktsion\xc3\xa4r._NEWLINE_1953. aastal l\xc3\xb5petas ta Aasovi-Musta Mere P\xc3\xb5llumajandusinstituudi. Aastatel 1952\xe2\x80\x931959 oli ta komsomolit\xc3\xb6\xc3\xb6l Rostovi oblastis ja m\xc3\xb5nel pool mujal. 1959\xe2\x80\x931962 oli ta Komsomoli Keskkomitee Maanoorte osakonna juhataja. 1962\xe2\x80\x931963 t\xc3\xb6\xc3\xb6tas Krut\xc5\xa1ina N\xc3\xb5ukogude Liidu Kommunistliku Partei Keskkomitee P\xc3\xb5llumajandusosakonna instruktorina. Aastatel 1963\xe2\x80\x931965 oli ta Kasahhi NSV-s Tselinogradi oblasti Partei Oblastikomitee sekret\xc3\xa4r ja 1965\xe2\x80\x931978 esimene sekret\xc3\xa4r._NEWLINE_Aastatel 1978\xe2\x80\x931983 oli Nikolai Krut\xc5\xa1ina NLKP Keskkomitee P\xc3\xb5llumajandusosakonna juhataja esimene aset\xc3\xa4itja. Alates 1983. aastast t\xc3\xb6\xc3\xb6tas ta NLKP Keskkomitee asjadevalitsejana. V\xc3\xa4idetavalt oli ta seotud suurte valuutasummade \xc3\xbclekandmisega v\xc3\xa4lismaistele kommunistlikele parteidele._NEWLINE_P\xc3\xa4rast Augustiput\xc5\xa1i eba\xc3\xb5nnestumist sooritas Krut\xc5\xa1ina 26. augustil 1991 enesetapu, viskudes alla oma korteri r\xc3\xb5dult.'